"Perlele" statului român la Bursa din București. Romgaz, Transgaz ori Nuclearelectrica, printre cele mai profitabile.
Romgaz, "perla" statului român la BVB, profit net 464 milioane de lei. Profitul Romgaz a scăzut cu 19% față de T1 2020. Romgaz are o cifră de afaceri de 1.32 miliarde de lei. Transgaz, profit cu 22% mai mic decât în T1 2020. Profitul net al Transgaz în primul trimestru 2021: 157 milioane de lei. Nuclearelectrica, cel mai mare profit procentual: +9%. Profitul net al Nuclearelectrica: 234 milioane de lei în primul trimestru. Romgaz, cea mai "scumpă" companie: 12.7 miliarde de lei.
A fost săptămâna mare pentru perlele statului român de la Bursă. Romgaz, Transgaz ori Nuclearelectrica și-au anunțat profiturile. Cu plus, dar în același timp cu minus.Cele mai mari companii de stat listate la bursa și-au prezentat cifrele pentru primul trimestru. Veștile îmbucurătoare sunt că Romgaz, Transgaz, Nuclearelectrica, Electrica și Transelectrica sunt profitabile. Dar cu excepția Nuclearelectrica și Transelectrica toate celelalte au înregistrat profituri mai mici decât în 2020.Cea mai profitabilă din punct de vedere al sumei nete este Romgaz. 464 de milioane de lei pe plus în primul trimestru din 2021, față de aceeași perioadă a anului trecut. Valorează peste 12 miliarde de lei și e deținută în proporție de 70% de statul român. Totuși, profitul e cu 19% mai mic.Urmează Nuclearelectrica, cu profit mai mare decât în 2020. 234 de milioane lei pe plus și o capitalizare de aproape 9 miliarde. Aparține în proporție de 80% statului român.Pe profit, dar ceva mai mic, sunt și Transgaz, Transelectrica și Electrica. 157 de milioane de lei profitul Transgaz, arată cifrele Ziarului Financiar. În schimb, Electrica are cel mai mare minus în dreptul profitabilității – 57 milioane, cu 28% mai puțin decât în 2020.